text: Privatisering af plejehjem blev glemt
  17 oktober 2013 kl. 16.43
  Planerne om et privat plejehjem i Esbjerg bliver nu efter alt at dømme ikke til noget. Det står klart efter privatiseringen ikke er kommet på næste års budget.
  Planerne om et Lotte-hjem i Esbjerg bliver nu efter alt at dømme ikke til noget. Det står klart efter privatiseringen ikke er kommet på næste års budget. 
  Et Lotte-hjem er et friplejehjem under OK-fonden og bryster sig af at tilbyde de ældre:
  - God mad og fester
  - Udflugter og rejser
  - Pleje med livsglæde
  Aftalen mellem OK-fonden på den ene side og Esbjerg kommune på den anden side var faktisk indgået, personalet på plejehjemmet informeret og den røde snor til indvielsen stort set bestilt.
  De borgerlige politikere i Esbjerg var glade: Nu skulle et af kommunens plejehjem privatiseres.
  Budgetforhandlingerne satte imidlertid en stopper for privatiseringen. Strandby Plejehjem forsvandt simpelthen ud af forhandlingerne. 
  Der var andet at bruge pengene til, siger borgmester Johnny Søtrup (Venstre).
  